«Килмәк Нурушевxa0— 1735—1740 йылдарҙағы башҡорт ихтилалы етәкселәренең береһе. Юрматы волосы, Нуғай даруғаһы башҡорто. Батыр. Абыз. 1704—1711 йылдарҙағы ихтилалда ҡатнашҡан, төрөк солтаны, Ҡырым ханы менән һөйләшеүҙәр алап барыу өсөн башҡорт делегацияһы менән Ҡырымға барған. 1734 йылдың декабрендә яңы ихтилал күтәрергә ҡарар сығарған йыйынды ойоштороусыларҙың береһе. Нуғай даруғаһында 3 меңлек ғәскәр йыйған, 1735 июнендә хөкүмәт ғәскәрҙәренә ҡаршы сыҡҡан. Июль башында Ергәнтауҙан көнъяҡтараҡ Чириков ғәскәрен тар-мар итә, сентябрҙән башлап Аҡай Күсемов менән Өфө янында хөкүмәт ғәскәрҙәренә ҡаршы һуғыша. 1736 йылдың 29 июнендә Ыҡ йылғаһы буйында (Кама йылғаһының ҡушылдығы) Килмәк Нурушев ғәскәре А.xa0И.xa0Румянцев етәкселегендәге хөкүмәт ғәскәрен тар-мар итә. 1737 йылдың февралендә Табын ҡәлғәһендә ҡулға алынған, Өфөгә, һуңыраҡ Минзәләгә ебәрелгән, 1738 йылда Санкт-Петербург ҡалаһына. Артабанғы яҙмышы билдәһеҙ».